Cuneiform Tablet POAT 30 (L29 589)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šùr-na-da qí-bi-ma um-ma a-šur-ta-ak-la-ku-ma 10.5 ma-na 6 GÍN KÙ.BABBAR ṣa-ru-pá-am ku-nu-ki-ni a-šùr-ma-lik DUMU lá-qé-ep na-áš-a-kum ší-tí AN.NA-ki-kà ù ší-im TÚG.ḪI-tí-ka ni-da-ma i šé-pì-a ú-ba-lá-kum 5 GÚ AN.NA ì-lí-a-lúm ú-šé-bi-lam i-na té-er-tí-šu um-ma šu-ut-ma ANŠE.ḪI.A ša a-šùr-na-da šé-ri-a-ma URUDU-šu li-ší-ú-ni-im ú-mu tám-kà-ri-šu ma-al-ú a ma-lá té-er-tí-šu ANŠE.ḪI.A ú-šé-ra-ma URUDU-a-kà i-sà-ri-du-nim a-dí 10 u₄-me ú-za-kà-ma ú-ṣí-a-am KÙ.BABBAR 1 GÍN ša ta-kà-nu-ku a-mu-ur-ma a-ma-kam lá a-sà-ḫu-ur URUDU-a-kà a-da-ma KÙ.BABBAR ú-ba-lá-kum